**TEHNISKĀ SPECIFIKĀCIJA UN FINANŠU PIEDĀVĀJUMS**

*grafiti tīrīšana no autostāvvietu maksas automātiem un to mazgāšana*

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas Nr. 40003619950 (turpmāk – Pasūtītājs).

**Vispārējais iepirkuma priekšmeta apraksts:** Pasūtītāja uz Rīgas pilsētas ielām uzstādīto un apsaimniekoto autostāvvietu maksas automātu (turpmāk – Automātu) attīrīšanu no grafiti, veicot arī maksas automātu nomazgāšanu (turpmāk – Pakalpojums).

**Pakalpojuma vieta:** Rīgas pilsētas administratīvā teritorija. Precīzā informācija par Automātu atrašanās vietām atrodama šeit:

https://www.rigassatiksme.lv/lv/pakalpojumi/autostavvietu-pakalpojumi/autostavvietu-pakalpojumi/

**Pakalpojuma termiņš:** 1 (viens) gads no līguma noslēgšanas dienas.

**Pakalpojuma daudzums līguma darbības laikā:** Pakalpojums tiek sniegts vienīgi pēc Pasūtītāja pasūtījuma, kurā Pasūtītājs norāda attīrāmo Automātu skaitu, izpildes termiņu un darbu veikšanas dienas.

**Prasības Pakalpojuma sniegšanā:**

1. Izpildītājs nedrīkst bojāt Automātu krāsojumu;
2. Izpildītājs nedrīkst bojāt Automātu aplīmējumu ar informatīvajiem materiāliem (autostāvvietas zona, cena utt.);
3. Izpildītājs nedrīkst izmantot tādus tehniskos līdzekļus, kuri var vai varētu fiziski bojāt automātu sākotnējo vizuālo stāvokli;
4. Automātu attīrīšana no grafiti var būt gan kampaņas veidā (vairāku Automātu) vai viena Automāta apjomā; Katra pasūtījuma apjomu Pasūtītājs saskaņā ar Izpildītāju.

**Izpildītāja apliecinājumi vai apņemšanās un atbildība:**

1. Pakalpojums tiks veikts rūpīgi un kvalitatīvi;
2. Pakalpojuma sniegšanas laikā Izpildītājs izmantos savus Pakalpojumam nepieciešamos resursus (inventāru, mazgāšanas un attīrīšanas materiālus utt.), kas atbilst Latvijas Republikas un Eiropas Savienības normatīvajos aktos noteiktajām prasībām, un, kas paredzēti konkrēto Automātu attīrīšanai, nenodarot Automātiem fiziskos bojājumus un nepasliktina Automātu tehnisko un vizuālo stāvokli.
3. Izpildītājs ievēros Latvijas Republikā spēkā esošās darba drošības, ugunsdrošības, sanitāri tehniskās, vides aizsardzības u.c. prasības, uzņemoties atbildību par zaudējumiem, kas Pasūtītājam un/vai trešajām personām nodarīti iepriekš minēto prasību neievērošanas rezultātā.
4. Nekavējoties informēs Pasūtītāju par bojājumiem, defektiem un trūkumiem, kas tiek konstatēti Automātiem, kā arī informēs Pasūtītāju par visiem Izpildītājam zināmajiem apstākļiem, kas var kavēt Izpildītāja saistību pienācīgu izpildi.
5. Pēc Pakalpojuma pabeigšanas parakstīs pieņemšanas – nodošanas aktu un nodrošinās veikto darbu fotofiksāciju.
6. Izpildītājs ir atbildīgs par piegādāto un pielietoto materiālu, līdzekļu un izstrādājumu kvalitāti;
7. Izpildītājs ir atbildīgs par viņa pieaicināto trešo personu darbību, bezdarbību un visām to darbības/bezdarbības sekām;
8. Izpildītājs ir atbildīgs par sniegto Pakalpojuma trūkumiem un nodarītajiem bojājumiem.

**Piedāvājums:**

Izpildītājs piedāvājumā ir ietvēris visas izmaksas, kas saistītas ar Pakalpojuma izpildi, izmantojot Izpildītāja uzkopšanas līdzekļus, kā arī visus nepieciešamos tehniskos līdzekļus, un pārējās izmaksas, kuras ir nepieciešamas un saistošas Izpildītājam, izņemot pievienotās vērtības nodokli. Piedāvājuma cenā ir iekļauti arī pieskaitāmie izdevumi un pārējās izmaksas, lai nodrošinātu Pakalpojumu.

|  |  |
| --- | --- |
|  | **Cena *euro* bez PVN par viena Automāta attīrīšanu no grafiti un nomazgāšanu** |
| **Viena** Automāta attīrīšanano grafiti: |  |
| **Vismaz 10** Automātu attīrīšana no grafiti, viena pasūtījuma ietvaros: |  |
| **Vismaz 50** Automātu attīrīšana no grafiti, viena pasūtījuma ietvaros: |  |
| **Viena** Automāta nomazgāšana no ikdienas netīrumiem: |  |
| **Vismaz 10** Automātu nomazgāšana no ikdienas netīrumiem, viena pasūtījuma ietvaros: |  |
| **Vismaz 50** Automātu nomazgāšana no ikdienas netīrumiem, viena pasūtījuma ietvaros: |  |

**Samaksas kārtība:** pēc Pasūtītāja pasūtījuma izpildes par kārtējo Automātu attīrīšanu no grafiti un nomazgāšanu, Izpildītājs izraksta Pasūtītājam rēķinu pēc savstarpējā pieņemšanas – nodošanas akta parakstīšanas.